Ný tækni hefur verið að ryðja sér til rúms í landeldi og þekking verið að aukast á því sviði . Tilraunaeldi á Evrópuhumri ( Homarus gammarus ) hefur nú staðið yfir í eitt og hálft ár hérlendis . Evrópuhumar er eitt dýrasta sjávarfang sem fyrirfinnst , humarstofnar eru víða á niðurleið en eftirspurnin á mörkuðum eykst stöðugt . Á sama tíma hefur ný tækni verið að ryðja sér til rúms í landeldi og þekking verið að aukast á því sviði . Það eru því nýir möguleikar á að koma upp landeldi á Evrópuhumri sem ekki hafa verið mögulegir áður . Humarinn var fluttur inn frá National Lobster Hatchery í Padstow á Englandi og frá Hafrannsóknastofnuninni í Noregi . Verkefnið sem unnið er að hérlendis gengur út á að ala humarinn til manneldis . Humarinn stækkar við hver hamskipti , en þá skiptir humarinn alfarið um ytri skel sína . Heiti verkefnis . Landeldi á Evrópuhumri ( Homarus gammarus ) Verkefnisstjóri : Ragnheiður Þórarinsdóttir , Svinna-verkfræði ehf . Tegund styrks : Frumherjastyrkur Styrkár : 2013 - 2014 Fjárhæð styrks : 14 millj. kr. alls Tilvísunarnúmer Rannís : 131763 - 061 Verkefnið var unnið á vegum Svinna-verkfræði ehf. í samstarfi við Þekkingarsetur Suðurnesja í Sandgerði , Rannsóknasetur Háskóla Íslands á Suðurnesjum , Náttúrustofu Suðvesturlands og Sæbýli á Eyrarbakka . Auk þess tengist verkefnið norrænu samstarfsverkefni sem unnið er í samstarfi við Norwegian lobster farm í Noregi og DTU-Aqua í Danmörku . Á verkefnistímanum var byggt upp formlegt alþjóðlegt tengslanet sem nefnist European Lobster Centre of Excellence ( ELCE ) sem miðar að því að auka þekkingu á Evrópuhumri og miðla henni milli þátttakenda . Þrjár ráðstefnur hafa verið haldnar á vegum ELCE samstarfsins , í Englandi 2013 , Skotlandi 2014 og Noregi 2015 . Næsta ráðstefna verður á vormánuðum 2016 í Svíþjóð .